De to hold frister en kedelig skæbne som bundpropper i 1. division. FC Hjørring tabte søndag endnu en gang. Denne gang var det FC Fyn der var for stor en mundfuld - kampen endte 2-1 til fynboerne. Netop HB Køge og så topholdet Hobro er de eneste Hjørring har formået at tage point fra i denne sæson. Den kedelige statistik siger 9 kampe, 2 sejre og 7 nederlag. Det rækker som sagt til en plads som nummer 11 og andensidst i Betsafe Ligaen. Næste opgave for FC Hjørring hedder AB den 23. september på hjemmebane.
Kun Superliganedrykkerne fra HB Køge har haft en mere elendig sæson i Betsafe Ligaen end FC Hjørring.